ERÉNYES NŐ
VÉDJÜK GEUMJE POLGÁRAIT ÉS KÖZBIZTONSÁGÁT
Kim nyomozó, végzett a kihallgatásokkal?
- Igen. - Megvan a kinagyított fotó, amit kért.
Az asztalára tettem, a technikusoktól kapott adatokkal együtt.
Köszönöm.
BŰNÜGYI NYOMOZÓ OSZTÁLY
TÖRVÉNYSZÉKI JELENTÉS
Itt Kim Do-hyeon nyomozó.
Üdv, nyomozó!
Azt hiszem, megvan az elkövető.
És ki az?
Menjünk!
JANGAN HÁZTARTÁSI BOLT
Ez minden?
Honnan tudja, hogy ez az én latin betűs kézírásom?
Talán írásmintát kért mindenkitől?
Hogy lehetne pár odafirkált betű döntő bizonyíték?
Amúgy is, a férjem egész nap itt volt. Nem is járt Jeong-suk házának környékén.
Biztos ebben?
Persze hogy biztos vagyok.
Minek mennék én a házához?
Akkor miért találtam bizonyítékot arra, hogy ott járt?
Számos cipőnyom volt a ház előtt.
Egy 45-ös katonai bakancs nyomai.
Pontosan illenek a maga ritkaságszámba menő bakancsához.
Kell még bizonyíték?
Szólalj már meg!
Nos?
Tényleg te voltál?
De miért?
Miért tette?
Mert felháborít.
Maga közönséges holmikat árul,
amik rossz hatással vannak a nejemre.
Meg akartam szégyeníteni, mert ezt érdemli.
Uram!
Te megőrültél?
Elment az eszed?
Hogy tehetted ezt
egy kedves szomszéddal, akivel mindennap találkozunk?
Rosszul vagyok tőled.
Jeong-suktól kéne rosszul lenned!
Még mindig árulja azokat az ocsmányságokat!
Látom, sok a mondanivalója.
Bekísérem az őrsre, ott bőven lesz időnk beszélgetni.
Ezt nem hiszem el!
Jeong-suk!
Nagyon sajnálom. Majd én jobb belátásra bírom.
Kérem, bocsásson meg neki!
Könyörgök!
Előbb bocsánatot kéne kérnie.
Hogy?
Kérjen bocsánatot!
Nem megyek el addig.
Jól van?
Igen. Nehezére esett, de végül csak bocsánatot kért.
Csak…
Elszomorít, hogy ilyen gyorsan oda a jó szomszédi viszony.
Régóta ismerem már őket.
Segítettek nekünk a költözésnél.
Tae-sik mindig adott cukorkát Min-hónak.
Ezért hagyta futni őket?
Büntetés nélkül?
Nem.
Szerintem a büntetésük
már elkezdődött.
Hogyan?
Ha én hallgatok is róla, előbb-utóbb kiderül, mit tett.
A vádló tekintetek,
a megszégyenülés,
a megaláztatás…
Azt hiszem,
ez az igazi büntetés.
Érzéketlenség ilyet mondani?
Nem az.
Szerintem menő.
- Hogy? - Remélem, tényleg méltó büntetést kapnak.
HAJBŰBÁJ FODRÁSZAT
Egy nőnek…
KEDDENKÉNT ZÁRVA
- Mit művelsz? - Egy perc!
Hideg víz!
Itt a hideg víz.
Ju-ri?
De Seong-sil! Ezt nem teheted.
Pont a szabadnapomon?
Hogy? 100 000 vonnal többet?
Miért vagy így meglepődve?
Állítólag a városközpontban a New York szalon bérleti díja
havi 300 000 von.
De az az épület új, és nagyobb.
Tehát szerinted ez a hely kicsi és kopott?
Nem ezt mondtam.
Láttam, hogy tegnap rengeteg vendéged volt.
Az igazat megvallva,
nem vagy különösebben jó fodrász.
Azért vagy népszerű, mert a szalon kiváló helyen van.
Tudom.
Az ön érdeme, amiért ilyen jó helyet ad bérbe.
De Dong-u most kezdte az iskolát,
ezért 300 000 von most túl nagy teher lenne nekem.
Valóban?
Nos, tényleg nem lenne helyes,
ha tulajdonosként magasabb bérleti díj fizetésére kényszerítenélek.
Köszönöm a megértését.
Semmi gond.
Nem akarok magasabb bérleti díjat fizettetni veled.
Zárd be az üzletet,
és váljunk el békében, rendben?
Tessék?
Rengeteg ember érdeklődik a hely iránt.
A kiköltözésed után biztosan nem fog sokáig üresen állni.
Megyek.
Várjon, Heo asszony!
Heo asszony!
- Ezt találtam ki. - Igen?
- Később találkozunk. - Jó.
Anya!
Dong-u!
- Jó napot! - Szia, Min-ho!
Most játszol először dalgonát?
Igen.
Ha így csinálod, eltörik.
Figyelj és tanulj!
Nyald meg a hátulját!
Utána tartsd a nap felé!
Nyald meg újra, hogy megolvadjon!
Eltört.
Kit érdekel? Így kapok egy új darabot.
Persze valójában semmi sincs ingyen.
Olyan fura vagy ma, anya.
Valami baj van?
Nem, semmi.
Szerintem füllentesz.
Csak sok pénzt akarok keresni.
Értem.
Kim Deuk-ju, egy harmincas, szöuli férfi
mellékállásként nyitott egy vegyesboltot,
és meggazdagodott belőle.
Talán neked is kéne egy másodállás?
Kértem, hogy hagyd azokat a magazinokat!
Sikerült!
Nyertünk! Akkor kapunk egy újat, igaz?
Még egyet!
- Még egyet! - Még egyet!
Még egyet!
- Még egyet! - Még egyet!
Egy másodállás…
Jól szórakoztam.
Én is. Szeretek veled lenni.
Üdv, hölgyeim!
- Sziasztok! - Helló!
Csak nem Jeong-sukhoz mentek?
Ti is hallottátok a híreket?
Ezt el sem hiszem.
Mi történt?
Istenem!
Jókora felirat lehetett, ha az egész falat le kellett festeni.
Igen.
De honnan tudjátok?
Áruért mentünk, és visszafelé hallottuk.
Legközelebb szólj nekünk, ha ilyesmi történik!
Segíteni nem tudunk, de szívesen átkozódunk veled.
Így van.
Azért tette, mert felháborítottuk?
Itt csakis ő felháborító.
- Így van. - A minap vettem ott ragasztószalagot.
Lássuk csak!
- A szájára ragasztom, jó? - Jó!
Vagy felírom ugyanazt a szót.
- A homlokára! - Milyen szót?
Hogy „flex”.
Örülök, hogy mosolyogsz.
Így is kell.
Az ő boltjának annyi.
- Mi viszont sikeresek leszünk. - Mi?
Miért „mi”?
Beszállok mellétek.
Tényleg?
De a szalon túlzottan lefoglal, nem?
Ha csak a szalonra koncentrálok, még a végén elveszítem.
Heo asszony több bérleti díjat akar.
Majd reklámozom a termékeinket, és tarthatunk bemutatót a szalonban.
- Remek ötlet! - Igen.
Nem a bérleti díj emelkedése, hanem hogy csatlakozol hozzánk.
Négyen együtt sokra vihetjük.
Igaz, Jeong-suk?
Igen.
Remek döntés.
De szép!
Ezek buborékok?
Gyönyörűek.
- A gyerekek jól szórakoznak. - Igen.
Micsoda megkönnyebbülés!
De nem lesz vádemelés?
Az áldozat, Jeong-suk kisasszony nem akar szigorú büntetést.
A főbérlőjével is elrendezte a dolgot.
Ez gyorsabban ment, mint gondoltam.
- Igen. - Biztos nem akart zűrt.
Hiszen szomszédok,
és a vegyesbolt tele van potenciális fegyverrel.
Biztosan fél a bosszútól.
Nem.
Ennél sokkal erősebb.
Hogyan?
Gondosan jártam el.
„Gondosan”?
Igen.
Mi volt ez?
Rosszallóan néz rám?
Nem tennék ilyet.
Kim nyomozó mindig ilyen komor.
Gyors és egyszerű nyomozás volt. Ezt már szeretem.
Jól van.
Mit szóltok hozzá,
ha Kim nyomozó tiszteletére tartunk egy közös vacsorát?
Mint ünnepelt, ő állja a számlát.
Akkor ne Nagyi Malacsütödéjébe menjünk,
együnk inkább marhabordát!
Tudok egy jó helyet a közelben.
A marhaborda jól hangzik.
Imádom!
Nem vagyok jól. Innen egyből hazamegyek.
Igen?
Akkor csak mi megyünk.
Jól van.
- De marhát eszünk? - Meghívsz?
Igazából én imádom a Nagyi Malacsütödéjét!
RENDŐRSÉGI ARCHÍVUM
Vigyázz magadra!
Nagyi fog várni itthon, én dolgozom.
Tudom.
Már három kollégám is van.
Hűha!
De mit is csinálsz pontosan, anya?
Hogy?
Nos, eladok dolgokat.
Miféle dolgokat?
Hát…
Olyan dolgokat…
Én…
Olyan dolgokat, amit felnőttek használnak.
Menj, mert még elkésel! Siess!
De nem is vagyok késésben.
Készülődnöm kell munkába. Menj, Dong-u már vár, siess!
Menj!
- Sok sikert, anya! - Köszönöm!
Egek!
Úgy festek, mint egy igazi dolgozó nő.
Mennyivel jobb, ha mindegy, mit viselsz.
Sikeresek vagyunk.
Egyetértek.
Most, hogy itt az áru, már igazán belevághatok az üzletbe!
Ugye? Egyre több dolgunk lesz.
Most mit csinálunk?
Hogy?
Mit csinálunk most?
Jeong-suk, mit csináljunk?
Beszéljük meg!
Most, hogy mind együtt vagyunk, megbeszélhetünk mindent, agyalhatunk…
Szisztematikusan.
- Szisztematikusan. - Úgy van.
Jó ötlet.
Akkor kezdjük az agyalást!
Lehetne, hogy egyszerűen csak elmondjuk az ötleteinket egymásnak?
Én ugyanezt javasoltam.
Te értetted?
Persze, miért ne értettem volna?
Agyazunk.
Rendben, mindenki mondja el az ötleteit!
Rajta!
Talán egy kis édesség segít gondolkozni.
ÖTLET
Az első lépés a legfontosabb.
Nincs kész üzleti tervünk,
de együtt biztos kigondolunk valamit.
Egy pillanat!
Ki az?
A kozmetikus vagyok.
Istenem, ez teljesen kiment a fejemből!
Mi történt?
Kifogytam a kozmetikumokból,
úgyhogy hívtam egy értékesítőt, aki masszíroz is.
Elfelejtettem, hogy ma jön.
Semmi gond.
Otthon mindannyian gondolkozunk tovább,
és holnap találkozunk.
Várjatok!
És ha mindannyiunkat megmasszírozna?
Hogy? Minket is?
Geum-huinak hála
szuper kényeztetésben van részünk.
Jó meleg van, és finom illat.
Álmosító ez a fekvés.
Én gyakran elszundítok a masszázs alatt.
Utána sokkal kipihentebb vagyok.
Itt neki kell leginkább az alvás.
A bőrét megviseli a pihenés hiánya.
Hogy bánhat így ezzel a gyönyörű arccal?
Ha magának nem kell, adja nekem a vonásait!
Sok stressznek volt kitéve mostanság,
biztos ezért nem aludt eleget.
Érthető.
Aludj egyet, Jeong-suk!
Szeretnék,
de mindenre felébredek, és csak a saját ágyamban tudok elaludni.
Még a suliban sem szundítottál el soha?
Soha.
A kifinomult beszédedből ítélve
biztosan nagyon jó tanuló voltál.
Lenyűgöző.
Én annyit aludtam a suliban, hogy a tanár bérleti díjat akart kérni tőlem.
Nekem sosem aludtak el a tanítványaim.
Tanár voltál?
Az esküvőm előtt.
Kár, hogy Jeong-suk nem tud szundítani egyet a masszázs alatt.
Sajnálom, Jeong-suk.
Ne sajnálják!
Miért?
Alszik, mint a tej.
Jaj, de feszes a bőröm!
- Tényleg? - Édesdeden szundít.
Mi?
Jót aludtál?
Biztos elszundítottam kicsit.
Kicsit?
Két teljes órát aludtál!
Tessék?
Az kizárt.
Semmi baj. Rád fért.
Kitöltenék ezt az egy oldalas felmérést?
- A központ kérése. - Cserébe dupla adag termékmintát kapunk.
Nahát!
VÁSÁRLÓI FELMÉRÉS
Miért kell ez?
Hogy megtudjuk, mit gondolnak a vevőink
a termékekről és szolgáltatásokról.
Évente elvégzik a felmérést, hogy javítsák az eladási adatokat.
Töltsék ki, kérem!
Rendben.
Köszönöm. Majd hívom.
Köszönöm, Oh asszony.
Takarékosan használva ez fél évre elég.
Használjátok bátran! Vihettek az enyémből is.
Azt nem. Az a tiéd.
- Ezt is kipróbálnám. - Jó.
Tessék.
Mi lenne, ha mi is kipróbálnánk?
Áruljunk kozmetikumokat?
Én csak most szálltam be az üzletbe. Máris váltunk?
A felmérésre gondoltam.
Értem.
A kozmetikus azt mondta,
hogy így mérik fel, mit gondolnak a vevők a termékeikről.
Ezt nekünk is tudnunk kell a sikerhez.
Szükségünk van ilyen felmérésre.
Igazad van.
Az emberek zavarba jönnek, mert erotikus termékekről van szó.
De ha tudjuk, pontosan mi zavarja őket, az segíthet.
Igen.
Jeong-suk olyan okos!
Biztos azért, mert végre kialudta magát.
Kértem egy extra kérdőívet.
Írjuk át a saját termékeinkre!
Hozom az írógépet.
- Köszönöm. - Minden jót!
PARK SO-YEONG
NYOMDA
Ju-rinál találkozunk, ha mindenki végzett a maga területével.
Rendben.
- Sok sikert! - Sok sikert!
Sziasztok!
Menjünk a boltba!
Oké. Amúgy ez…
Én bemegyek abba a boltba.
- Jó. - Rendben.
Oh asszony!
Ma milyen ruhát adhatok?
Nos,
ma egy kis szívességet kérnék.
Szívességet?
Felmérést végzek az új vállalkozásom részére.
Kitöltené ezt nekem?
- Vállalkozásba kezdett? - Igen.
Nahát!
Mivel foglalkozol?
Heo asszony!
Mivel foglalkozol?
Mivel üzletelsz, Geum-hui?
Az előkelő hölgyek olyan titokzatosak.
Mutasd!
Hadd nézzem meg!
„Fantázia Fehérnemű kérdőív”. Mi?
Erotikus holmik?
Geum-hui, te is ezekkel üzletelsz?
Így van, én is.
Jesszusom, ezt nem is tudtam!
Mondhattad volna.
- Hogyan? - Ha említetted volna,
gondosan ügyeltem volna rá,
hogy távol maradjak tőled.
Ne haragudj, de így érzek.
Elég zavaró, hogy veled egy kasztba tartozónak vélnek.
Jó is, hogy itt vagyunk!
Park asszony, említse meg mindenkinek,
hogy Geum-hui és én már nem vagyunk jóban.
De kérlek!
Ilyesmit árulni ezen a környéken!
Micsoda fertő!
- Tudod, hogy… - Jó napot!
Üdv!
Jeong-suk!
Felmérést végzünk a termékeinkkel kapcsolatban.
Ha lenne egy percük…
Jaj, folynak a könnyeim.
- Mennem kell. - Mennyi az idő?
Nem tudom.
- Menj! - Sziasztok!
- Én is indulok. - Jó.
- Szia! - Sziasztok!
- Viszlát! - Minden jót!
El is felejtettem,
hogy vacsorát kell főznöm a férjemnek.
SZTÁR VIDEÓKÖLCSÖNZŐ
- Üdv! - Jó napot!
Sziasztok, gyerekek!
CHO SUN-AE
Ha nem tudtok dönteni, vigyétek az olcsóbbat!
Az Ureme 6 csak 500 von,
de a Syupeo Hong Gil-dong újabb, így az 1000 von.
Tényleg?
Akkor legyen az Ureme!
- Holnapután kell visszahozni. - Jó.
Tessék.
- Köszönjük. - Köszönjük.
Sziasztok!
- Viszlát! - Viszlát!
Üdv! A geumjei rendőrségtől jöttem.
Ismerem magát.
Maga az a jóképű nyomozó.
A nevem Kim Do-hyeon.
Azért jöttem,
hogy feltegyek pár kérdést egy üggyel kapcsolatban.
Van pár perce?
Általában sok a dolgom,
de ma ráérek, mert már kitettem az új posztereket.
Szóval igen.
Úgy tudom, ön régóta él Geumjében.
Igen.
Nem emlékszik egy nagy tűzesetre 30 évvel ezelőtt?
Egy tűzeset 30 éve?
Csak egy tűzesetre emlékszem.
A legfiatalabb testvérem
játék közben felgyújtotta a cipőfűzőjét.
A cipője teljesen elégett.
Ezek után
ő és a barátai nagyon kikaptak.
Nem emlékszik semmire ezen kívül?
Ezen kívül?
- Mondjuk… - Jó napot!
Üdv!
Mi hozta ide?
Felmérést végzünk a termékeinkről.
Most nem érek rá.
Le kell cserélnem a posztereket.
Értem.
Munka közben azért tudna válaszolni pár kérdésre?
Mondtam, hogy nem.
Épp fontos beszélgetést folytatok a nyomozóval.
Értem.
Menjen!
Hogyne. Minden jót!
Megijesztett.
Mi az?
Rám várt?
Igen.
Felmérést végzek a munkámhoz.
Nagyon elfoglalt?
Szolgálatban vagyok, úgyhogy igen.
Nem tart sokáig, 15 perc az egész.
Sajnálom.
Legyen tíz!
Öt perc is elég.
Tényleg.
Rendben. Kap öt percet.
Tehát…
Mivel elfoglalt,
csak a legfontosabb kérdéseket teszem fel.
Négy perc harminc másodperc eltelt.
Igen, máris.
„A műpénisz tudja, ki maga?”
Tessék?
Mármint…
„Tudja, mi az a műpénisz?”
Igen, tudom, mi az.
Elég sok termékét láttam,
amikor segítettem összeszedni őket.
A következő kérdés?
Nos, a következő kérdés…
„A következő erotikus termékek közül
melyiket vásárolná meg?
Egy, vibrátor. Kettő, műpénisz.
Három, tangabugyi. Négy, ízesített óvszer.”
- Egyiket sem. - Oké.
Akkor hatos. „Hat, nem akarok vásárolni.”
Igen, ez lesz az. Következő.
„Hol játszódnak a szexuális fantáziái?
Egy, a hálószobában. Kettő, a fürdőben.
Három, munkában.
Négy, kültéren, strandon vagy erdőben.
Öt, más helyen.”
Muszáj válaszolnom?
Tudatnom kell önnel,
hogy a felmérés teljesen anonim.
Senki sem fogja tudni, hogy miket válaszolt.
Kivéve önt.
Hogyan?
Semmi. Folytassa!
Rendben.
A következő kérdés.
„Melyik erotikus termék…”
A hármas.
Nem, inkább a négyes.
A kettes. Hármas. Vagyis…
Az egyes.
Hármas.
KEMÉNY CUKOR
Féltem, hogy nem válaszol nekünk senki.
Köszönöm.
Sajnos cserébe most csak a fiamnak szánt cukorkát tudom odaadni.
Nagyon köszönöm.
Most megyek. Köszönöm.
Elnézést! Várjanak! Jó napot!
Van pár percük?
Helló!
Felmérést végzek. 15 perc az egész.
Jó, legyen tíz, de öt is elég.
Nem vagyok túl meggyőző.
Nem ez a baj.
Én lyukat beszélek bárki hasába, mégsem válaszolnak.
Minden jót!
Lányok!
Ju-ri!
Feldobottnak tűnsz.
Biztos sok kérdőívet kitöltettél.
Nos, én…
Egyet.
- Te is? - Miért, ti is?
Mindenki kimenti magát.
Ne is mondd!
Nem vártam, hogy kitörő örömmel fogadnak,
de ez több a soknál.
És ha Jeong-suk letol minket érte?
És ha együtt próbálkoznánk, nem külön?
- Jó. - Csináljuk így?
A hentes az előbb még zárva volt.
Menjünk oda!
Legalább még egy kérdőívet töltessünk ki!
Remek ötlet.
Menjünk a hentesboltba!
- Jó napot! - Üdv!
Üdv!
Mit keresnek itt hárman egyszerre?
Mit adhatok?
Szívességet kérnénk.
Máris, csak felveszem a telefont.
- Hogyne. - Megvárjuk.
- Jó. - Csak nyugodtan!
- Itt mindig olyan friss a hús. - Igen.
Menjen csak!
- Vegyek egy kis húst? - Ugyan!
Hol a hentes? Elment?
Telefonál.
Értem. Figyeljetek!
Ne kérdezzük meg őket is?
Remek ötlet.
- Hallottad? - Mit?
Jeong-suk és Min-ho házát
Jang úr firkálta össze.
Hallottam.
Máris terjed a pletyka.
Igazad van.
A férjem is ki van borulva tőlük,
hát még Jang úr!
Jang úr nagyon erényes ember.
Pokoli dühösnek kellett lennie, ha ilyesmire vetemedett.
Állítólag az a nő mindenféle piszkos trükköt bevetett,
hogy eladja az erkölcstelen áruját, és Jang úr felesége vagyonokat költött rá.
Ezen minden férj felhúzná magát.
Igazad van.
Ha az én férjem kapna engem ilyesmin,
ő nem firkálna, egyenesen rágyújtaná a házat arra a nőre.
Úgy van.
Össze kéne hívni a városban lakó nőket,
hogy tiltakozzunk a vállalkozásuk ellen.
- Fel kéne hagyniuk vele. - Már elnézést!
- A frászt hozták ránk! - Jesszusom!
Maguk valami asszonykórus?
Vigyázzanak a szájukra!
A jó oldalra kéne állniuk.
Egyértelmű, hogy itt ki a bűnös és a ki az áldozat.
Normális emberek
nem is gondolhatják másként.
Szégyen, gyalázat!
Várjunk csak!
Maguk szerint mi nem vagyunk normálisak?
Erről van szó?
Felháborító!
Megtanítsam kesztyűbe dudálni?
Állj félre!
Azért van a szánk, hogy megbeszéljük a dolgokat.
Miért nem használjuk ezt ki?
Mit akar nekünk tanítani?
Halljuk!
Kíváncsi vagyok.
Hogy merészeli?
Azt akarja, hogy megleckéztessem?
Ez tényleg meg fog ütni.
Nem félünk maguktól.
Mi hárman vagyunk.
Én leszoktam a verekedésről.
Mi hárman vagyunk!
Ezek biztosan visszavonult sportolók.
Jaj, ne! Vérzik az orrod!
- Vér! Vérzik az orrod! - Vérzel!
- Az a nő nagyon megszorongatott.
Szerintem nem is ember.
Biztosan nem az.
Yeong-bok!
Nem volt szép, hogy a végén mögém bújtál.
A múltkor megsérült a hátam, és…
Sajnálom.
Biztos nagyon fájt.
A szavaik jobban fájtak, mint az ütéseik.
Nekem is.
Még dühítőbb, hogy itt minden nő így gondolkodik.
Ezért kerülnek minket.
Minket is dühít a dolog, képzeljétek, mit érez majd Jeong-suk!
Nem tudhatja meg.
Biztos neki is kijutott az elutasításból.
Igen, biztosan.
Igen.
Most is épp elutasítják.
- Ha megnézné… - Nem.
Mi a…
Szedjük rendbe magunkat!
Egek!
Mi történt? A frizurátok…
Verekedtetek?
Nos…
Igen. Egymással!
- Igen. - Így van.
De miért?
Valami apróságon kaptunk össze.
- Semmi komoly, igaz? - Igen.
Hogyne.
A verekedés összehozza az embereket.
Igen.
Gyorsan kibékültünk, és most még közelebb állunk egymáshoz.
- Igen. - Úgy van.
Csak a végeredmény fontos.
- Úgy van! - Forgás!
Most már öribarik vagyunk.
Legyetek őszinték!
Történt valami, ugye?
Hű, ez nagyon finom lesz.
Ez az eper nem is savanyú. Édes, mint a méz.
- Én vettem. - Tényleg?
A nejem imádja.
Igen, ezért vette.
JANGAN HÁZTARTÁSI BOLT
- Köszönöm. - Jó éjt!
Milyen kedves a férjed!
Próbál kiengesztelni, miután úgy feldühített.
Jeong-suk valami kérdőívvel mászkált ma.
Kitöltöttétek?
- Dehogy! - Megőrültél?
Én azt mondtam, hogy nem érek rá.
Azért valahol csodálatra méltó,
hogy még ezek után is próbálja eladni az áruit.
Igazad van.
Nem gondolná az ember, de Jeong-suk kemény nő.
Talán ezért hagyta el a férje.
- Tessék? - Elhagyta a férje?
A főbérlőjétől hallottam.
Már jó ideje lelépett.
Uramisten! És még ezek után se kapta össze magát?
Akárhogy is,
egyfolytában csak bajt kever.
Nem kéne többé itt kereskednie.
- Istenem! - A közelébe se menjetek!
Fel kéne adnia.
- Ne is beszéljetek vele erről! - Jó.
Bölcs gondolat.
Így kell bánni vele.
Han Jeong-suk?
Mi a fene?
„Kemény nő”?
Szóval ezért hagyott el a férjem?
Mit művel?
Csak bajt okozok?
És mindez miért?
Miért kell ezt hallgatnom?
Hogy adjam fel?
Nem! Nem tehetem!
Hoppá!
Jaj!
Rajta!
Tényleg belevaló nő.
Hová tűntél el reggel egy szó nélkül?
Bosszút álltam.
Ezt hogy érted?
Mi az, hogy „bosszút álltál”?
Úgy feldühítettek a helyiek, hogy tegnap aludni sem tudtál.
Tennem kellett valamit.
Következmények nélkül nem ócsárolhatnak másokat.
Meg kell tanulniuk.
És?
Mit tettél? Mi ez?
Mi ez?
Mi a fene ez?
- Retek? - Igen.
Azt mondtad, hogy kimchit akarsz főzni.
De nem helyben vettem. Ötven percet gyalogoltam
a szomszédos városig.
Ezt a 3000 vont nem ebben a városban költöttem el.
Kellett egy új kalapács is.
Azt is ott vettem meg.
És Jang úr boltja…
Jang így elesett
2000 von bevételtől.
Csak figyelj!
Egyesével bosszút állok mindegyikükön.
Értem. Oké.
Büszke vagyok rád.
Te vagy a megtestesült bosszú.
Tuti, hogy mindenki halálra van rémülve a városban.
Most, hogy szusszantam egyet, előkészítem a retket.
Hékás!
Őrült!
Halálra rémített.
Ez ijesztő volt.
Halló?
Én vagyok.
Szia, Jeong-suk!
Mit csinálsz?
Semmit. Itthon ülök.
De te nagyon feldobottnak tűnsz.
Féltem, hogy elvették a kedved.
Minden rendben.
Semmi sincs rendben.
Biztos nagyon dühös vagy.
Csak most kezdett volna beindulni az üzlet.
Nem csináltál semmi rosszat,
de a vállalkozásodnak máris vége.
Azt, hogy mikor van vége…
a tulajdonos dönti el.
Hogy?
Amíg a tulajdonos lakatot nem tesz az ajtóra,
addig nincs vége.
Ha nem is adok el semmit,
amíg minden reggel kinyitom a boltot,
addig az a bolt működik.
Igazad van.
Szerintem is igazságtalan a helyzet, de nem fogom bezárni a boltot emiatt.
Megmutatom, hogy még nincs vége.
Reggel igenis kinyitom a boltot.
FANTÁZIA FEHÉRNEMŰ FELMÉRÉS
INGYEN AJÁNDÉK
HAJBŰBÁJ FODRÁSZSZALON
Majdnem kész vagyunk.
Rajta, nyissunk ki!
- Jó. - Igen.
Jó a hely.
- Finom a kaja, nem? - De.
Én jobbat főzök.
- Megkérdem a férjemet. - Legutóbb…
- Csakis makgeollival. - Pfuj, azt ne!
- Jó napot! - Jó napot!
Ezek meg mire készülnek?
Valami oda van írva, de nem látom.
„Fantázia Fehérnemű vevői felmérés.
Minőségi, ingyen termék ajándékba a kitöltőknek”?
Még mindig a felmérésen pörögnek?
Csak tegnap kezdtük.
Ha van idejük, töltsék ki!
Fehérneműt adunk érte ajándékba.
Ilyet csak a legjobban menő cégek csinálnak.
Minket nem érdekel.
Ideje lenne végre észre térnie.
Hogy mondta?
Ami azt illeti…
Mégis hogy kéne „észre térnem”?
- Tessék? - Én…
Én is megélhetésért dolgozom, mint önök.
Ezzel nem ártok senkinek,
nem zaklatok senkit, akkor hogyan kéne észre térnem?
Tényleg nem értem.
Nahát, az Wangbangul?
Igen, Wangbangul.
Olyan finom az anyaga! Hiába, a márkás holmi sokkal jobb.
Te még mérget is innál, ha ingyen lenne.
Nem kell semmit venniük, ha nem akarnak, nyugodtan menjenek tovább!
Nekem dolgom van, megyek.
Csak néhány kérdés, kitölti?
Persze. Úgyis épp ráérek.
Tessék.
Egyet én is kitöltök.
M-es a méretem.
Az enyém S.
Kérem, foglaljon helyet!
Én megyek.
Beugrom Joo asszonyhoz a háztartási boltba.
Én is megyek.
Kapunk egy ilyet, ha kitöltjük?
Mit kell tennem?
„Tudja ön,
hogy mi az a vibrátor?”
Tudja, mi a vibrátor?
Nem? Akkor a válasz „nem”.
„Ha ezt választja…”
Jó napot!
- Miért „nem”? - Ajándékot is adunk.
- Csak töltsék ezt ki! - „Nincs oka.”
Minden jót!
Még öt perc sincs.
Foglaljanak helyet!
Mi a mérete?
S-es?
Igyon egy kávét! Ajándékot is adunk.
Alig öt perc az egész.
Viszlát!
- Nézd, ő a klub elnökének a fia. - Tényleg? Egek!
- Miért? - Vagyis…
A 4-esre a válasz a 3-as.
Több választ kaptunk a vártnál.
A házaló kereskedelem lényege
az ingyen termékminta.
De ez a sok fehérnemű egy vagyonba kerülhetett.
Lesz ebből nyereségünk?
Mivel Geum-hui törzsvásárlójuk, kaptunk kedvezményt.
A következő bemutatón megtérülnek a költségek.
- Értem. - Igen.
De ahogy Jeong-suk mondta, legalább egyértelműen kifejeztük,
hogy nem adjuk fel.
Nagy benyomást tettél a nőkre
azzal a „Hogyan térjek észre?” monológgal.
Szinte megijedtem. Villámokat szórt a szemed.
Az én szemem? Villámokat?
Komolyan? Igazi villámokat?
Nyilván nem szórt igazi villámokat, de valóban félelmetes voltál.
Pedig mosolyogtam.
Pakoljunk össze!
- Jó. - Rendben.
- Yeong-bokkal visszük az asztalokat. - Jó.
- Visszaviszem a székeket a kocsmába. - Oké.
Emeljük!
WONBONG GYÓGYSZERTÁR
Mi a helyzet?
Most pakolnak el.
Miért?
Hogyhogy miért?
Kínos jelenetet rendeznek a város közepén.
Nem mehetek arra!
Majd kiosonok, ha már elmentek.
De miért?
Szerintem a neje nagyon menő.
Menő a fenéket!
Komolyan mondom.
Gyönyörű volt a megfeszített munka közben.
Végeztünk?
Állj meg!
Előbb mosd fel a padlót!
Már megcsináltam.
Mosd fel újra!
Koncentrálj a munkádra, és végezd el kifogástalanul, oké?
Hányszor mossak még fel?
Még a végén hanyatt esek.
Egek!
Jó estét!
A gyógyszerész elment?
Épp az imént.
Megsérült az ujjam pakolás közben.
Ragtapasz kéne rá.
Máris adom.
Hol is vannak?
Ötszáz von lesz.
Köszönöm.
Le kéne vágni a haját.
Hogy?
Ja, igen.
Tudom.
Majd beugrom a borbélyhoz.
A borbélyhoz?
Igen.
Az enyém a Hajbűbáj szalon, tudta?
Mindig megtalálom a vendéghez illő stílust.
Szerintem maga
hasonlít egy hírességre.
Tudom, mi illene magához.
Egy hírességre?
Igen, az aki…
Tudja, aki…
Ne menj sajnálkozva…
- Shim Shin! - Bingó!
Jól állna magának egy rövidebb, Shim Shin-frizura.
Gondolja?
Igen. Ugorjon be valamikor!
Hasonlítanék Shim Shinre? Nem, az kizárt.
Szerinted tényleg hasonlít Shim Shimre?
Mert szerintem nem.
Szerintem sem.
Akkor miért mondtad azt neki?
Nos,
ugyanazért, amiért ma a szalon előtt reklámoztuk magunkat.
A pénzért?
Igen.
De hiba volt a fiam előtt hazudni, igaz?
Semmi baj. A szülők sem tökéletesek,
de törekszenek a jóra.
Te most nekem akartál jót, úgyhogy ez rendben van.
Woman Sense, áprilisi szám?
- Bingó! - Bingó!
De Shim Shinhez hasonlítani túlzás volt.
Bocsánat.
A MINTAPOLGÁR BETARTJA A KÖZLEKEDÉSI SZABÁLYOKAT
Itt vagyok, főnök!
Mit ordibálsz?
Az meg mi?
Az erotikus cuccokat áruló nők
ingyen bugyit osztogattak egy kérdőív kitöltéséért cserébe.
Szereztem egyet.
Szolgálatban?
Az meg mi? Az női alsónemű!
Anyámnak szánom.
Milyen rendes gyerek vagy te!
Kérdőíveket töltögetsz ki munka helyett.
Anyád nagyon büszke lesz,
hogy szereztél egy pár női fehérneműt.
Az egyik a nejednek lesz.
Ezt igazán nem kellett volna.
Azt hittem, csődbe mennek,
hisz ki vesz ilyesmit itt, vidéken?
De még reklámra is van pénzük.
Jól mehet az üzlet.
Ismersz. Végeztem egy kis kutatást.
A falfirkálást követően
a helyiek Han Jeong-suk ellen fordultak, szóba se álltak vele,
mondván, hogy csak bajt kever.
- Igazán? - Igen.
Erre ő azt mondta: „Nem érdekeltek. Teszem tovább a dolgomat.”
Ennek jegyében osztogatta a kérdőíveket és az ingyen bugyikat.
Állhatatos egy nőszemély, nem?
Mi ez a vigyor?
Tud valamit?
Csak nem?
- Maga is kitöltötte a kérdőívet? - Ne légy nevetséges!
Az kizárt.
Szerinted Kim nyomozó szolgálat közben hülye kérdésekre válaszolgatna?
Ugye nem?
Elmentem.
Viszlát!
- Lehetne szebb színű. - Igen.
És itt az utolsó versenyző.
Angolul énekelnek.
A trió neve Seo Taiji and Boys.
Azon ritka bandák közé tartoznak, akik a rap műfajában utaznak.
A daluk címe I Know. Nagy tapsot kérünk!
ELEKTRONIKAI CIKKEK
Halljuk a véleményeket Seo Taijiról!
Egy zsűritag szerint a dallam nem meggyőző.
Halljuk a következő zsűritagot,
aki valószínűleg inkább a szövegre koncentrált!
Így van, amikor zenét hallgatok,
szokásom elsőként a szövegre fókuszálni.
Értem.
A szöveg tekintetében pedig két dolog érdekel.
Az első a megfelelő nyelvezet.
Más szóval, hogy van-e a szövegnek értelme.
A vélemények rosszabbak, mint vártam.
Mert megelőzi a korát.
Eltér a megszokottól.
Talán ez az oka.
Az emberek elutasítják az újdonságot,
ami nem megszokott számukra.
Pedig úgy igyekszik.
Biztos fáj neki a kritika.
Szerintem be fog futni.
Hogyan?
Akik képesek túlélni olyan megpróbáltatást,
ami mást elpusztítana, többnyire elérik a céljukat.
Mert önazonos.
Remélem, igaza van.
Annyira eltökélt.
Remélem, nem adja fel.
Remélem, sikeres lesz.
Szerintem úgy lesz.
Nagyon erős. Én hiszek benne.
Hogy?
Nahát!
EPILÓGUS
ERÉNYES NŐ
Kim nyomozó, van egy seb a karján. Égési sérülésnek látszik.
Nem volt itt egy tűzeset még újonc korodban?
Egy gyújtogatási ügy.
Beszéljük meg, Jeong-suk!
Övendek.
Szemétláda.
Mintha neheztelne rám valamiért.
Hol találunk gazdag nőket,
akik még nem vásároltak?
- Én ismerek ilyeneket. - Igen?
Látni akartam.
Teljesen kivetkőzött magából.
Olyan volt, mint egy szörnyeteg.
Te is véded a családodat,
ahogy én is az enyémet, nem igaz?
Mi-hwa terhes.
A felirat fordította: Kisházi Viktória